《次韵韩景贤承议自金陵沿檄宣歙道中见贻二首 其二》
宋代·葛胜仲

摇毫倾刻便成章，弱冠名标桂籍香。仓氏官閒聊自喜，荆州望重岂能方。

高谈不辨连三日，敏识空惊下五行。留落更烦勤慰谕，谁知宠辱渐能忘。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。